26. schôdza NR SR - 2.deň - B. popoludní
Dátum: 2011-11-30
Poslanec: Matej, Ondrej (SDKÚ – DS)
Druh vystúpenia: Vystúpenie v rozprave

28. Ďakujem pekne a ďakujem za zhovievavosť predsedajúcemu Bélovi Bugárovi, že mi umožnil stihnúť sa prihlásiť do rozpravy. Milé kolegyne, kolegovia, v predmetnom návrhu zákona odkazujeme v niektorých ustanoveniach na vykonávacie rozhodnutie Komisie, ktorým sa ustanovujú podrobné pravidlá vykonávania určitých ustanovení Smernice Rady 2010/24 Európskej únie o vzájomnej pomoci pri vymáhaní pohľadávok vyplývajúcich z daní poplatkov a ďalších opatrení. Vykonávacie rozhodnutie bolo oznámené Ministerstvu financií Slovenskej republiky prostredníctvom elektronickej siete Komisie, ku ktorej majú prístup len oprávnené osoby. Citujem z predmetného oznámenia: "Vykonávacie rozhodnutie Komisie nebude publikované v Úradnom vestníku Európskej únie." Táto informácia bola doručená dňa 28.11. 2011. Vzhľadom na uvedené skutočnosti je potrebné vykonať úpravu tých ustanovení zákona, v ktorých odkazujeme na predmetné rozhodnutie Komisie, a súčasne je potrebné vypustiť, respektíve upraviť tie poznámky pod čiarou, ktoré na toto rozhodnutie odkazujú. Preto mi dovoľte, aby som v zmysle rokovacieho poriadku predložil pozmeňujúci návrh k predmetnému zákonu, tlač 494. V súlade s ustanoveniami zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám pozmeňujúce a doplňujúce návrhy k vládnemu návrhu zákona, ktorým sa mení a dopĺňa zákon číslo 466/2009 Z. z. o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov a ktorým sa mení a dopĺňa zákon číslo 76/2007 Z. z. o medzinárodnej pomoci a spolupráci pri správe daní a o zmene a doplnení niektorých zákonov. Vo vládnom návrhu zákona navrhujem tieto zmeny a doplnenia: Bod 1. K čl. I sa za doterajší bod 14 vkladá nový bod 15, ktorý znie: "15. V § 6 odstavec 2 v uvádzacej vete sa na konci pripája toto slovo: "najmä" a vypúšťa sa "písmeno c).". Doterajšie body je potrebné primerane prečíslovať. Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku Európskej únie, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 2. K článku I. V doterajšom bode paragraf, v doterajšom bode 15, § 6 odstavec 2 písmena a) sa nad slovom "adresu" vypúšťa odkaz 10) a slová "Poznámka pod čiarou k odkazu 10) znie: Odkaz 10), článok 2 a príloha I rozhodnutia Komisie (EÚ) číslo .../2011 z... ... roku 2011, ktorým sa ustanovujú podrobné pravidlá vykonávania určitých ustanovení Smernice Rady 2010/24/EÚ o vzájomnej pomoci pri vymáhaní pohľadávok vyplývajúcich z daní, poplatkov a ďalších opatrení (Ú. v. . EÚ...) sa nahrádzajú slovami "Poznámka pod čiarou k odkazu 10 sa vypúšťa.". Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 3. K článku I. Za doterajší bod 15 sa vkladá nový bod 16, ktorý znie: "16. V § 6 odstavec 2 písmena b) a v § 7 odstavec 2 písmena c) sa na konci slovo "a" nahrádza bodkou. "." Doterajšie body je potrebné primerane prečíslovať. Odôvodnenie: Ide o legislatívno-technickú úpravu. Bod 4. K článku I. V doterajšom bode 16 sa slová "12, 13 a 14" nahrádzajú slovami "12 a 13" a vypúšťa sa poznámka pod čiarou k odkazu 14. Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 5. K článku I. Za doterajší bod 16 sa vkladajú nové body 17, 18 a 19, ktoré znejú: "17. V § 7 odstavec 2 v uvádzacej vete sa na konci pripája toto slovo: "najmä". 18. V § 7 odstavec 2 písmeno a) sa nad slovom "adresu" vypúšťa "odkaz 14. Poznámka pod čiaru k odkazu 14 sa vypúšťa. 19. V § 7 odstavec 2 sa vypúšťa "písmeno d).". Doterajšie body je potrebné primerane prečíslovať. Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 6. K článku I. Za doterajší bod 18 sa vkladajú nové body 19, 20 a 21, ktoré znejú: "19. V § 8 odstavec 2 v uvádzacej vete sa na konci pripája toto slovo: "najmä". 20. V § 8 odstavec 2 písmeno a) sa nad slovami, slovom, pardon "adresu" vypúšťa odkaz 15). Poznámka pod čiarou k odkazu 15) sa vypúšťa. 21. V § 8 odstavec 2 sa vypúšťa "písmeno g).". Doterajšie body je potrebné prečíslovať. Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 7. K čl. I. Doterajší bod 19 sa vypúšťa. Doterajšie body je potrebné primerane prečíslovať. Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 8. K čl. I. V doterajšom bode 35 poznámka pod čiarou k odkazu 28) znie: "Odkaz 28) Prílohy I a II nariadenia (EÚ) č. 1189/2011. Odôvodnenie: Vzhľadom na to, že vykonávacie rozhodnutie komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 9. K čl. I. Doterajší bod 38 znie: "38. V § 17 ods. 1 znie: (1) Ministerstvo financií každoročne predkladá Európskej komisii oznámenie, v ktorom uvedie informácie o počte žiadosti prijatých alebo zaslaných podľa § 6 až 8 alebo § 10, o výškach pohľadávok a o vymožených sumách pohľadávok, v súvislosti s ktorými sa požiadalo o medzinárodnú pomoc pri vymáhaní; na tento účel sú finančné riaditeľstvo a príslušný orgán určený ministerstvom pôdohospodárstva a rozvoja vidieka povinné poskytnúť ministerstvu financií tieto informácie.".". Odôvodnenie: Vzhľadom na to, že vykonávacie rozhodnutie komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 10. K čl. I. Doterajší bod 39 sa vypúšťa. Doterajšie body je potrebné primerane prečíslovať. Odôvodnenie: Vzhľadom na to, že vykonávacie rozhodnutie Komisie nebude zverejnené v Úradnom vestníku EÚ, nie je možné na toto rozhodnutie v zákone odkazovať, a preto je potrebné vykonať úpravu uvedeného ustanovenia. Bod 11. K čl. I. V doterajšom bode 40 v § 17 ods. 2 sa vypúšťajú slová "podľa osobitného predpisu" 30 a)". Poznámka pod čiarou k odkazu 30a) sa vypúšťa. Odôvodnenie: Vzhľadom na to, že nariadenie Komisie neobsahuje údaje osoby oprávnenej dohodnúť úhradu nákladov, stal sa odkaz na toto nariadenie obsolétnym. O všetkých bodoch pozmeňujúceho a doplňujúceho návrhu navrhujem hlasovať spoločne. Ďakujem za trpezlivosť.